钦定古今图书集成/明伦汇编/闺媛典/第120卷 > 蔡旬妻刘氏
## 钦定古今图书集成/明伦汇编/闺媛典/第120卷 > 蔡旬妻刘氏

按《闽书》：仙游蔡旬妻刘氏，员外异之女也。旬，蔡襄子，
襄故与员外善，员外以女许旬。既员外死，家日落，襄
知福州时，就刘寻婚，刘以非偶辞，襄曰：“不可。”具奁送
刘，命旬娶员外女以归。归而旬夭，子傅方二岁，刘抚
教之六经子史皆使穿贯。傅以养母早，乞致，而傅子
橚出知泉州，为襄旧治。刘时已封，令人白首康强，傅
绿发尚茂。泉仙相距四舍许，板舆往来，奉养珍厚，人
咸荣之。